„Escape  room / стая на загадките/“
Учебна игра за 5 и 6 клас,
     Базирана на  учебен материал по математика и английски език
НАЧАЛО: Учениците са разделени на два отбора 5 и 6 клас, които за по-интересно носят имена на приказни герои: „Червената шапчица“ / 5 клас/ и „ Хитър Петър“ / 6 клас/
Насоката е написана на лист и е поставена в плик за писмо, които отборите откриват съответно в  кошничката на Червената шапчица и в торбичката на Хитър Петър.
СТЪПКА ЕДНО: В плика има код за думи на английски език, изписани със задачи по математика за четирите аритметични действия : събиране, изваждане, умножение, деление / съобразени с материала по математика за 5 и 6 клас, т.е.  действия с дву, три , четирицифрени числа/.
Загадката за 5 клас: 
Посланието е „blue bag“/ синя торбичка/
 За 6 клас: Посланието е „red bag“/червена торбичка/
Отборите трябва да намерят синя и червена торбичка
СТЪПКА ДВЕ: В синята и червената торбички, децата намират по три листчета с изречения на английски език и по едно листче с указания.
[bookmark: _GoBack]Указания: В торбичката вие намерихте три листчета с изречения на английски език. Всяко едно от тях ви дава насоки къде в стаята са скрити три ключа, които ще са ви нужни за разрешаване на следващата загадка. Преведете ги на български и открийте ТРИТЕ КЛЮЧА!Като ги откриете, идете с тях при КУТИЯТА ЗАКЛЮЧЕНА С КАТИНАР!
Там ще получите насоки за следващата загадка.

 СТЪПКА ТРИ: Децата откриват трите ключа и се вижда , че всеки ключ има номер. Децата отиват при заключената с катинар кутия. /Всеки отбор си има своя кутия, поставена върху масичка/.
Върху кутията намират листче с указания:
Указания: Вие намерихте и имате три ключа, които са номерирани, но само един може да отключи катинара, с който е заключена кутията. Кой е той? Това ще разберете като решите правилно задачите, които са залепени на дъното на кутията. Задачите са две. По-голямото числото, което ще получите като отговор на една от двете задачи, ще съвпадне с един от номерата на ключовете! Успех!
Номера на ключовете за 5 клас: 10, 12, 3
Номера на ключовете за 6 клас: 1, 6, 8
На листчета,залепени на дъното на кутията са написани по две алгебрини задачи, чийто отговори са съобразени така, че един от тях да съвпадне с номера на ключа, който може да отключи кутията
СТЪПКА ЧЕТИРИ: Децата отварят кутиите и в тях намират по 4 двойни листчета, прегънати и залепени. Листчетата са изписани с изречения на английски език. Само към едно от тях, обаче е добавена следващата загадка. Изреченията са изписани със специална химикалка, така че написаното се вижда само, ако бъде осветено със специално фенерче. Това фенерче, също е поставено в кутията и децата го намират, за да разчетат написаното. В кутията има още листче с указания.
/ Т. е. в кутията има 4 двойни листчета, едно листче с указания и фенерче/
Указания: Пред вас имате ЧЕТИРИ двойни листчета и едно фенерче. На пръв поглед листчетата не са изписани, но всъщност са! Какво пише на тях, ще разберете като ги осветите с фенерчето.
Загадката се намира в онова листче, в което ще откриете думата „ЗЪБОБОЛ“/ за 5 клас/ и думата ПРЕДСТАВЛЕНИЕ / за 6 клас/, разбира се на английски. Успех!

СТЪПКА ПЕТ: Децата разчитат и намират правилното листче със следващата загадка.
Посланието на листчето е: 
Идете при масата с бурканите. Във всеки буркан има цветно картонче, на което са изписани глаголи, поставени в различно граматично време.
Прегледайте и трите картончета от трите буркана. Вашият буркан е този, в който глаголът е поставен  в минало просто време/ за 5 клас/ и минало продължително време /за 6 клас/.
На дъното на вашия буркан/от външната страна/ , ще открите залепено листче с последната загадка от вашето пътуване, която ще ви отведе към НАГРАДАТА. Успех! 
СТЪПКА ШЕСТ: Децата намират правилните буркани и решават задачата, която е залепена на дъното на буркана /от външната страна/.
Задачите са от раздел ГЕОМЕТРИЯ и тяхното решение води до място на което са подредени различни геометрични фигури: куб, правоъгълна пирамида, призма, кръг и прочее.
КРАЙ: Отборите решават последната загадка и стигат до своята геометрична фигура, в която е скрит подарък.

